text: উদিত নারায়ণ ঝা () সর্বসাধারণের কাছে উদিত নারায়ণ (জন্মঃ ১ ডিসেম্বর, ১৯৫৫) নামে অধিক পরিচিত। তিনি ভারতীয় চলচ্চিত্রে প্রতিষ্ঠিত সঙ্গীত শিল্পী হলেও নেপালের সঙ্গীত ও চলচ্চিত্রে তিনি এক প্রবাদ পুরুষ। তার অর্জনের তালিকায় রয়েছে ৩ টি জাতীয় চলচ্চিত্র পুরস্কার ও ৫ টি ফিল্মফেয়ার এওয়ার্ড। ভারতের ইতিহাসে উদিত নারায়ণ একমাত্র সঙ্গীত শিল্পী যিনি তিন দশকে (আশি দশক, নব্বই দশক ও শূন্য দশক) ফিল্মফেয়ার এওয়ার্ড পেয়েছেন। চলচ্চিত্রের গানে অমূল্য অবদান রাখার জন্য ভারতীয় সরকার উদিত নারায়ণকে ২০০৯ সালে পদ্মশ্রী ও ২০১৬ সালে পদ্মভূষণ পুরস্কার প্রদান করে। এছাড়াও নেপালের প্রয়াত রাজা বিরেন্দ্র বীর বিক্রম শাহ দেব ২০০১ সালে  উদিত নারায়ণকে প্রবাল গোরখা দক্ষিণ বাহু পুরস্কার প্রদান করেন। উদিত নারায়ণ ২০১৫ সালে ভোজপুরি সিনেমায় অবদান রাখার জন্য  চিত্রগুপ্ত সিনেয়াত্রা সম্মান এ ভূষিত হন। বিবিসির সর্বকালের সর্বশ্রেষ্ঠ বলিউডের ৪০ টি গান এর তালিকায় উদিত নারায়ণের গাওয়া ২১ টি গান স্থান পেয়েছে। উদিত নারায়ণ ৩৬ টির অধিক ভাষায় ২৫০০০ গান গেয়েছেন।
  
  প্রাথমিক জীবন 
  উদিত নারায়ণ নেপালের বারোদা গ্রামে জন্মগ্রহণ করেন। তার পিতার নাম ছিল হরি কৃষ্ণ ঝা এবং মায়ের নাম ভূবেশ্বরী দেবী।
  
  পুরস্কার এবং মনোনয়ন
  
  বলিউড চলচ্চিত্রের তালিকা
  
  তথ্যসূত্র
  
  বহিঃসংযোগ 
   
   উদিত নারায়ণ এমটিভি শিল্পীদের মাঝে
   
  
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় সঙ্গীতশিল্পী
  বিষয়শ্রেণী:ভারতীয় চলচ্চিত্রের গায়ক
  বিষয়শ্রেণী:ভারতীয় গায়ক
title: উদিত নারায়ণ